CELEX: 32010R0351
Language: bg
Date: 2010-04-23 00:00:00
Title: Регламент (ЕС) № 351/2010 на Комисията от 23 април 2010 година за прилагането на Регламент (ЕО) № 862/2007 на Европейския парламент и на Съвета относно статистиката на Общността за миграцията и международната закрила по отношение на определенията за категориите групи според държавата по рождение, групи според държавата на предишно обичайно местопребиваване, групи според държавата на следващо обичайно местопребиваване и групите според гражданството (текст от значение за ЕИП)

24.4.2010   
            
            
               BG
            
            
               Официален вестник на Европейския съюз
            
            
               L 104/37
            
         РЕГЛАМЕНТ (ЕС) № 351/2010 НА КОМИСИЯТА
   от 23 април 2010 година
   за прилагането на Регламент (ЕО) № 862/2007 на Европейския парламент и на Съвета относно статистиката на Общността за миграцията и международната закрила по отношение на определенията за категориите групи според държавата по рождение, групи според държавата на предишно обичайно местопребиваване, групи според държавата на следващо обичайно местопребиваване и групите според гражданството
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 862/2007 на Европейския парламент и на Съвета от 11 юли 2007 г. относно статистиката на Общността за миграцията и международната закрила (1), и по-специално член 10, параграф 2, буква б) от него,
   като има предвид, че:
   
               (1)
            
            
               За да се гарантира, че данните от различни статистически и административни източници в държавите-членки са съпоставими и за да се създаде възможност за съставянето на надеждни обобщени данни в рамките на цялата Общност, категориите групи според държавата по рождение, групи според държавата на предишно обичайно местопребиваване, групи според държавата на следващо обичайно местопребиваване и групи според гражданството трябва да бъдат определени по еднакъв начин във всички държави-членки. Поради това Регламент (ЕО) № 862/2007 поставя изискването Комисията да определи посочените по-горе категории.
            
         
               (2)
            
            
               Мерките, предвидени в настоящия регламент, са в съответствие със становището на Комитета на Европейската статистическа система,
            
         ПРИЕ НАСТОЯЩИЯ РЕГЛАМЕНТ:
   Член 1
   Настоящият регламент установява категориите групи според държавата по рождение, групи според държавата на предишно обичайно местопребиваване, групи според държавата на следващо обичайно местопребиваване и групи според гражданството, както е предвидено в Регламент (ЕО) № 862/2007.
   Член 2
   Към посочените по-горе категории се прилагат следните определения:
   
               а)
            
            
               „държава на предишно обичайно местопребиваване“ означава държавата, в която дадено лице е пребивавало обичайно непосредствено преди да имигрира, независимо от гражданството на лицето или от държавата, в която е родено,
            
         
               б)
            
            
               „държава на следващо обичайно местопребиваване“ означава държавата, в която дадено лице е започнало да пребивава обичайно непосредствено след като е имигрирало, независимо от гражданството на лицето или от държавата, в която е родено,
            
         
               в)
            
            
               „равнище на развитие“ означава относителната степен на развитие на страната, определена посредством статистически величини като средна продължителност на живота, грамотност, степен на образованост и брутен вътрешен продукт (БВП) на глава от населението,
            
         
               г)
            
            
               „лице, родено в държавата“ означава лице, родено в държавата, в която понастоящем обичайно пребивава, независимо от неговото гражданство,
            
         
               д)
            
            
               „лице, родено в чужбина“ означава лице, родено извън държавата, в която понастоящем обичайно пребивава, независимо от неговото гражданство.
            
         Член 3
   Групите от държави по рождение, групите от държави на предишно обичайно местопребиваване, групите от държави на следващо обичайно местопребиваване и групите според гражданството, в съответствие с които от държавите-членки се изисква да предоставят данни на Комисията, са посочени в приложението.
   Член 4
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 април 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 199, 31.7.2007 г., стр. 23.
   
      ПРИЛОЖЕНИЕ
      Групите от държави и групите според гражданството са следните:
      
                  —
               
               
                  основни групи,
               
            
                  —
               
               
                  допълнителни групи от други държави извън Европейския съюз (ЕС) и според гражданството на такива държави.
               
            1.   ОСНОВНИ ГРУПИ ОТ ДЪРЖАВИ
      1.1.   Групи според гражданството
      
      Понятието „гражданство“ се определя съгласно член 2, параграф 1, буква г) от Регламент (ЕО) № 862/2007.
      Лице с две или повече гражданства се разпределя само към една държава по гражданство, която се определя по следния ред на приоритет:
      
                  1.
               
               
                  докладваща държава или, ако лицето не е гражданин на докладващата държава;
               
            
                  2.
               
               
                  друга държава-членка на ЕС или, ако лицето не е гражданин на друга държава-членка на ЕС;
               
            
                  3.
               
               
                  друга държава извън Европейския съюз.
               
            Когато дадено лице има две или повече гражданства на държави-членки на ЕС, но нито една от тях не е докладващата държава, държавите-членки определят коя следва да бъде държавата по гражданството.
      Когато едно лице е гражданин на две или повече държави извън ЕС, държавите-членки определят коя следва да бъде държавата по гражданство.
      Данните, посочени в член 3, параграф 1, буква а), i) и буква в), i) от Регламент (ЕО) № 862/2007, се разбиват на следните групи според гражданството:
      
                  —
               
               
                  гражданство на докладващата държава (граждани на държавата),
               
            
                  —
               
               
                  гражданство на друга държава-членка на ЕС (други граждани на ЕС),
               
            
                  —
               
               
                  гражданство на държави, които не са членки на ЕС (граждани на държави извън ЕС), от които:
                  
                              —
                           
                           
                              гражданство на държави-членки на ЕАСТ,
                           
                        
                              —
                           
                           
                              гражданство на държави кандидати за членство,
                           
                        
                              —
                           
                           
                              гражданство на други държави, които не са членки на ЕС;
                           
                        
            
                  —
               
               
                  неизвестно гражданство.
               
            Данните, посочени в член 3, параграф 1, буква б), i) от Регламент (ЕО) № 862/2007, се разбиват на следните групи според гражданството:
      
                  —
               
               
                  гражданство на докладващата държава (граждани на държавата),
               
            
                  —
               
               
                  гражданство на друга държава-членка на ЕС (други граждани на ЕС),
               
            
                  —
               
               
                  гражданство на държави, които не са членки на ЕС (граждани на държави извън ЕС),
               
            
                  —
               
               
                  неизвестно гражданство.
               
            1.2.   Групи според държавата по рождение
      
      Понятието „държава по рождение“ се определя съгласно член 2, параграф 1, буква д) от Регламент (ЕО) № 862/2007.
      Данните, посочени в член 3, параграф 1, буква а), ii) и буква в), ii) от Регламент (ЕО) № 862/2007, се разбиват на следните групи според държавата по рождение:
      
                  —
               
               
                  докладваща държава (родени в нея лица),
               
            
                  —
               
               
                  други държави-членки на ЕС (лица, родени в чужбина в рамките на ЕС),
               
            
                  —
               
               
                  извън ЕС (лица, родени в чужбина извън ЕС), от които:
                  
                              —
                           
                           
                              държави-членки на ЕАСТ,
                           
                        
                              —
                           
                           
                              държави кандидати за членство,
                           
                        
                              —
                           
                           
                              други държави извън ЕС,
                           
                        
            
                  —
               
               
                  неизвестна държава по рождение.
               
            1.3.   Групи според държавата на предишно обичайно местопребиваване
      
      Данните, посочени в член 3, параграф 1, буква а), iii) от Регламент (ЕО) № 862/2007, се разбиват на следните групи според държавата на предишно обичайно местопребиваване:
      
                  —
               
               
                  други държави-членки на ЕС,
               
            
                  —
               
               
                  извън ЕС, от които:
                  
                              —
                           
                           
                              държави-членки на ЕАСТ,
                           
                        
                              —
                           
                           
                              държави кандидати за членство,
                           
                        
                              —
                           
                           
                              други държави извън ЕС,
                           
                        
            
                  —
               
               
                  неизвестна държава на предишно обичайно местопребиваване.
               
            1.4.   Групи според държавата на следващо обичайно местопребиваване
      
      Данните, посочени в член 3, параграф 1, букви б), iv) от Регламент (ЕО) № 862/2007, се разбиват на следните групи според държавата на следващо обичайно местопребиваване:
      
                  —
               
               
                  други държави-членки на ЕС,
               
            
                  —
               
               
                  извън ЕС,
               
            
                  —
               
               
                  неизвестна държава на следващо обичайно местопребиваване.
               
            2.   ДОПЪЛНИТЕЛНИ ГРУПИ НА ДРУГИ ДЪРЖАВИ ИЗВЪН ЕС И ТЯХНОТО ГРАЖДАНСТВО СПОРЕД РАВНИЩЕТО НА РАЗВИТИЕ
      За данните, посочени в член 3, параграф 1, буква а), i), ii) и iii) и буква в), i) и ii) от Регламент (ЕО) № 862/2007, данните във връзка с други държави извън ЕС и гражданство на други държави извън ЕС също се разбиват на следните групи според равнището на развитие:
      
                  —
               
               
                  силно развити страни,
               
            
                  —
               
               
                  средно развити страни,
               
            
                  —
               
               
                  слабо развити страни.
               
            3.   СПИСЪК НА ДЪРЖАВИТЕ И НА ГРАЖДАНСТВАТА В ГРУПИТЕ
      Като държава по рождение, държава на предишно обичайно местопребиваване и държава на следващо обичайно местопребиваване се имат предвид държавите, определени посредством международните граници, съществуващи към 1 януари на референтната година.
      Съставът на ЕС, ЕАСТ и държавите кандидати за членство е съставът им към 1 януари на референтната година.
      Комисията предоставя на държавите-членки списъци с държави и гражданства, които следва да бъдат включени във всяка от основните групи. При необходимост списъците на основните групи се актуализират.
      Комисията предоставя на държавите-членки списъци с държави и гражданства, които следва да се включат във всяка от допълнителните групи според равнището на развитие. При необходимост списъците на допълнителните групи се актуализират.